Diari Oficial de la Generalitat Valenciana


Sumari del DOGV 6800, del 20-06-2012 (2012/5968)

Aprovació i adjudicació del programa d'actuació integrada per al desenvolupament de la unitat d'execució C-2.3, de sòl urbà del pla general d'ordenació urbana.
---------------------------------------------------------------------------------------------------------------------------------------------------------------

### Dades del document

Número de DOGV
:   6800

Data del DOGV
:   20-06-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5968


Data del document
:   01-06-2012

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Aprovació i adjudicació del programa d'actuació integrada per al desenvolupament de la unitat d'execució C-2.3, de sòl urbà del pla general d'ordenació urbana. [2012/5968]  
El Ple de l'Ajuntament, en sessió realitzada en data 6 de febrer de 2012, va adoptar acord amb la següent part dispositiva:  
  
«Primer. Desestimar les al·legacions formulades durant el període d'informació pública de l'alternativa tècnica del programa d'actuació integrada per al desenvolupament de la unitat d'execució C-2.3 de sòl urbà del Pla General de Borriana, pels motius exposats en l'informe tècnic més amunt transcrit.  
  
Segon. Aprovar el programa d'actuació integrada per al desenvolupament de la unitat d'execució C-2.3 de sòl urbà del Pla General de Borriana, delimitat al nord per sòl urbà consolidat que dóna al camí Fondo, al sud pel límit de les unitats d'execució C-2C-3 i C-3A, a l'est pel carrer Osca i a l'oest per sòl urbà consolidat que dóna a l'avinguda de Jaume I. Conformen l'alternativa tècnica de l'esmentat programa un pla de reforma interior i un projecte d'urbanització, que queden igualment aprovats, si bé respecte d'este últim amb els següents condicionants tècnics, ja assenyalats en l'informe de 29 d'abril de 2011:  
  
- En la instal·lació d'aigua potable es desplegaran les canonades en tots els vials, i s'adaptarà el disseny definitiu de la xarxa, peces especials i connexions a les especificacions de la companyia subministradora.  
  
- La xarxa viària incorporarà les partides necessàries per a constituir els sobretalussos de sustentació de les voreres o, si és el cas, els murs de contenció i delimitació del límit de la UE.  
- S'inclouran en el pressupost les connexions domiciliàries de clavegueram.  
- Es reitera la validesa de la resta de condicionants tècnics i genèrics establits en les bases per al desenvolupament del present PAI, i el compliment dels quals serà supervisat durant la seua execució.  
  
Tercer. Adjudicar la condició d'urbanitzador per al desplegament i l'execució del programa d'actuació integrada de la unitat d'execució C-2.3 de sòl urbà del pla general a la mercantil Exclusivas Esteller, SL, amb CIF P23743021 i domicili a efecte de notificacions al camí Fondo, núm. 4, de Borriana, d'acord amb l'alternativa tècnica presentada el 23 de maig de 2011 (RE 9538) i la proposició juridicoeconòmica presentada el 25 d'octubre de 2011 (RE 18741), quedant condicionada que se subscriguen els compromisos i s'assumisquen les obligacions per mitjà de la formalització del contracte, prèvia presentació de la garantia que s'expressarà.   
  
Quart. Requerir a la mercantil Exclusivas Esteller, SL perquè en el termini de 15 dies, a comptar de la notificació del present acord, diposite en la tresoreria municipal en concepte de garantia definitiva 48.542,40 euros que, juntament amb els 13.000 euros ja ingressats com a garantia provisional, sumen el 10% de les càrregues d'urbanització IVA no inclòs. Així mateix, haurà d'aportar justificant d'alta en l'impost sobre activitats econòmiques com a promotor immobiliari de terrenys (epígraf 833.1) i compromís exprés d'assumir el pagament de les taxes per prestació de serveis urbanístics que resulten exigibles d'acord amb el que disposen les corresponents ordenances fiscals.  
  
Cinqué. Advertir a Exclusivas Esteller, SL, que el compliment del que preveu el dispositiu anterior és condició per a la formalització del contracte, que haurà de produir-se en el termini d'un mes a partir de la notificació de la present resolució.  
  
Sisé. En compliment del que disposen l'article 145 de la Llei Urbanística Valenciana i els articles 328 i 585 del Reglament d'Ordenació i Gestió Territorial i Urbanística, remetre certificat d'este acord a la Conselleria d'Infraestructures, Territori i Medi Ambient, adjuntant, en suport digital, una còpia completa i diligenciada de la proposició juridicoeconòmica, del pla de reforma interior i del contracte que se subscriga entre l'Ajuntament i l'urbanitzador. Estos dos últims documents es remetran, així mateix, en format paper.   
  
  
Seté. Remesa la documentació del dispositiu anterior, ordenar la publicació d'este acord en el Diari Oficial de la Unió Europea, Diari Oficial de la Comunitat Valenciana, Butlletí Oficial de la Província i en la pàgina web d'este Ajuntament, d'acord amb el que preveu l'article 137.7 en relació amb els articles 132, 152 i 104.2 de la LUV i amb l'Ordre de 26 d'abril de 2007, de la Conselleria de Territori i Habitatge.  
  
  
Vuité. Notificar el present acord als interessats, significant-los que contra este es podrà interposar, en el termini d'un mes comptador des de la seua notificació, recurs potestatiu de reposició davant del Ple d'este Ajuntament o, en el termini de dos mesos, recurs contenciós administratiu davant de la sala d'esta jurisdicció del Tribunal Superior de Justícia de la Comunitat Valenciana, de conformitat amb el que disposen l'article 166.4 de la Llei Urbanística Valenciana, l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol».  
  
Borriana, 1 de juny de 2012.- L'alcalde: José R. Calpe Saera.